ET Euroopa Liidu Teataja C 275/6

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

(2008/C 275/03)

Abi number: XA 272/08

Liikmesriik: Sloveenia Vabariik

Piirkond: Območje občine Mozirje

Abikava nimetus või üksikabi saava ettevõtja nimi: Pomoči za ohranjanje in razvoj kmetijstva in podeželja v občini Mozirje

Õiguslik alus: Pravilnik o dodeljevanju pomoči za ohranjanje in razvoj kmetijstva in podeželja v občini Mozirje za programsko obdobje 2007–2013 (II. poglavje)

Abikavaga ettenähtud aastased kulud või ettevõtjale antava üksikabi üldsumma:

2008: 12 250 EUR

2009: 15 000 EUR

2010: 15 000 EUR

2011: 15 000 EUR

2012: 15 000 EUR

2013: 15 000 EUR

Abi suurim osatähtsus:

1. Investeeringud põllumajandusettevõtetesse esmatootmise arendamiseks:

— kuni 50 % abikõlblikest kuludest vähem soodsates piirkondades;

— kuni 40 % abikõlblikest kuludest muudes piirkondades;

— kuni 60 % abikõlblikest kuludest vähem soodsates piirkondades ja kuni 50 % abikõlblikest kuludest muudes piirkondades investeeringute puhul, mida noored põllumajandustootjad teevad viie aasta jooksul alates tegevuse alustamisest.

Abi antakse investeeringuteks, et toetada põllumajandushoonete renoveerimist ja ajakohastamist, põllumajandustootmises kasutatavate seadmete ostmist, püsikultuuridesse investeerimist ning põllumaa kvaliteedi parandamist.

2. Traditsiooniliste maastike ja ehitiste säilitamine:

— kuni 100 % tegelikest kuludest tootmisega mitteseotud objektide puhul;

— kuni 60 % tegelikest kuludest tootmisega seotud objektide puhul, tingimusel et investeeringuga ei kaasne põllumajandusettevõtte tootmismahu suurenemist;

— kuni 100 % abist, et katta lisakulud, mis tekivad ehitise kultuuriväärtuse säilitamiseks vajalike traditsiooniliste materjalide kasutamisest.

3. Põllumajanduslike tootmishoonete ümberpaigutamine üldistes huvides:

— kuni 100 % tegelikest kuludest, kui ümberpaigutamine tähendab lihtsalt olemasolevate rajatiste demonteerimist, teisaldamist ja taaspüstitamist;

— kui põllumajandustootja saab ümberpaigutamisest kasu nüüdisaegsema rajatise kujul, peab tema osa olema vähemalt 60 % nii vähem soodsates kui ka muudes piirkondades. Kui abisaaja on noor põllumajandustootja, peab tema osa olema vähemalt 45 % nii vähem soodsates kui ka muudes piirkondades;

— kui ümberpaigutamine toob kaasa tootmismahu suurenemise, peab põllumajandustootja osa olema vähemalt 60 % nii vähem soodsates kui ka muudes piirkondades.

4. Kindlustustoetus:

— omavalitsuse antava toetusega täiendatakse riigieelarvest kaasrahastatavate kindlustusmaksete summat nii, et toetus kokku moodustab (kuni 50 %) abikõlblikest kuludest, mis on seotud kindlustusmaksetega põllumajanduskultuuride ja saagi kindlustamiseks ning loomade kindlustamiseks haigustest tingitud kahjude vastu.

5. Ümberkruntimiseks antav abi:

— kuni 100 % tegelikest õigus- ja halduskuludest.

6. Kvaliteetsete põllumajandustoodete tootmise edendamiseks antav abi:

— kuni 100 % abikõlblikest kuludest subsideeritud teenustena. Abi ei tohi hõlmata rahalisi otsemakseid tootjatele.

7. Tehnilise abi andmine:

— kuni 100 % kuludest, mis on seotud põllumajandustootjate hariduse ja koolitusega, nõustamisteenustega, foorumite, konkursside, näituste ja laatade korraldamisega, trükiste, kataloogide ja veebisaitide väljaandmisega ning asendusteenuste rahastamisega. Abi antakse subsideeritud teenustena ja see ei tohi hõlmata rahalisi otsemakseid tootjatele

Rakendamise kuupäev: 2008. aasta juuli (abi ei anta enne kokkuvõtte avaldamist Euroopa Komisjoni veebisaidil)

Abikava või üksikabi kestus: Kuni 31. detsembrini 2013

Abi eesmärk: VKEde toetamine

Viited määruse (EÜ) nr 1857/2006 artiklitele ja abikõlblikud kulud: Programmiperioodil 2007–2013 Mozirje valla põllumajanduse ja maapiirkondade säilitamiseks ja arenguks antavat abi käsitlevate eeskirjade eelnõu II peatükk hõlmab meetmeid, mida käsitatakse riigiabina vastavalt komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ja millega muudetakse määrust (EÜ) nr 70/2001 (ELT L 358, 16.12.2006, lk 3)) järgmistele artiklitele:

artikkel 4: Investeeringud põllumajandusettevõtetesse;

artikkel 5: Traditsiooniliste maastike ja ehitiste säilitamine;

artikkel 6: Põllumajanduslike tootmishoonete ümberpaigutamine üldistes huvides;

artikkel 12: Kindlustustoetus;

artikkel 13: Ümberkruntimiseks antav abi;

artikkel 14: Kvaliteetsete põllumajandustoodete tootmise edendamiseks antav abi;

artikkel 15: Tehnilise abi andmine põllumajandussektoris

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Občina Mozirje Savinjska cesta 4 SLO-3330 Mozirje

Veebileht: http://www.uradni-list.si/1/objava.jsp?urlid=200824&objava=903

Muu teave: Põllumajanduskultuuride ja saagi kindlustamiseks ettenähtud kindlustustoetuse meede hõlmab järgmisi loodusõnnetusega võrreldavaid ebasoodsaid ilmastikutingimusi: kevadkülm, rahe, pikne, pikselöögist põhjustatud tulekahju, tormid ja üleujutused.

Valla eeskirjad vastavad määruse (EÜ) nr 1857/2006 nõuetele haldusüksuse võetavate meetmete ja rakendatavate üldsätete osas (abi andmise kord, abi kumuleerumine, läbipaistvus ja abi järelevalve)

Ivan SUHOVERŠNIK

Župan

Abi number: XA 319/08

Liikmesriik: Ühendkuningriik

Piirkond: England

Abikava nimetus või üksikabi saava ettevõtja nimi: River Till Sheep Dip Reduction Project

Õiguslik alus: Agricultural Act 1986 section 1c

Abikavaga ettenähtud aastased kulud või ettevõtjale antava üksikabi üldsumma: Kogueelarve suuruseks ajavahemikus 1. september 2008 kuni märts 2010 on 34 000 GBP, mis väljastatakse ühekordsete maksetena pärast tööde lõpetamist

Abi suurim osatähtsus: Abi suurim osatähtsus on 50 % lammaste immutussüvendite reostusohtlikkuse vähendamiseks tehtavatest kulutustest, mis on kooskõlas määruse (EÜ) nr 1857/2006 artikli 4 lõike 3 punktiga d

Rakendamise kuupäev: Abikava rakendamine algab 8. septembril 2008

Abikava või üksikabi kestus: Abikava rakendamine algab 8. septembril 2008 ja on avatud uutele taotlejatele kuni 30. juunini 2009. Viimased maksed tehakse 31. märtsil 2010

Abi eesmärk: Projekti „River Till Sheep Dip Reduction Project” eesmärk on vähendada immutusvee reostuse ohtu Tweedi (Inglismaa) ja Lindisfarne'i valgalades, võimaldades talupidajatel samaaegselt säilitada tõhus kontroll loomade ektoparasiitide üle. Eesmärk saavutatakse immutussüvendite reostusohtlikkuse vähendamise teel. See on kooskõlas määruse (EÜ) nr 1857/2006 artikli 4 lõike 3 punktiga d.

Abi taotlevad põllumajandusettevõtted peavad vastavalt määruse (EÜ) nr 1857/2006 artikli 2 lõikele 5 olema klassifitseeritud kui väikesed või keskmise suurusega ettevõtted (VKEd). Vastavalt määruse (EÜ) nr 1857/2006 artikli 4 lõikele 9 on abi ülemmäär 500 000 EUR. Abi suurim osatähtsus vähem soodsates piirkondades on määruse (EÜ) nr 1857/2006 artikli 4 lõike 2 punkti a kohaselt 50 %. Abikava kogumaksumus on 34 000 GBP

Asjaomane sektor/asjaomased sektorid: Kõnealust projekti kohaldatakse ektoparasiitide all kannatavate loomade tootjatele ja see on avatud kõigile põllumajandussektoritele. Projekti haldurid on leidnud, et asjassepuutuvates valgalades kasutavad immutussüvendeid ektoparasiitide tõrjeks vaid lambakasvatajad. Käesoleva abikava eesmärk ei ole konkreetsete loomakasvatajate toetamine, vaid jõgede kaitsmine ektoparasiitide tõrjeks kasutatavate vähetõhusate immutussüvendite poolt põhjustatud reostuse eest

Abi andva ametiasutuse nimi ja aadress:

Environment Agency Tyneside House Skinnerburn Rd Newcastle NE4 7AR United Kingdom

Veebileht: http://www.northumberlandnationalpark.org.uk/rivertilldipproject

Muu teave: Täiendav ja üksikasjalikum teave kava abikõlblikkuse ja abi andmise eeskirjade kohta on kättesaadav eespool esitatud linkidel.

Ühendkuningriigi pädeva asutuse, keskkonna-, toidu- ja maaeluministeeriumi (Department for Environment, Food and Rural Affairs) nimel alla kirjutanud ja kuupäeva märkinud

Mr Neil MARR

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London SW1P 3JR

United Kingdom